KOMENTE DHE REKOMANDIME
MBI RAPORTIN E MONITORIMIT PËR 8 MUJORIN 2021  PËR INSPEKTORIATIN E LARTË TË DEKLARIMIT DHE KONTROLLIT TË PASURIVE DHE KONFLIKTIT TË INTERESAVE
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Me fondet e buxhetit të vëna në dispozicion gjatë 8 mujorit 2021, Inspektoriati i Larte i Deklarimit dhe Kontrollit të Pasurive dhe Konfliktit të Interesave ka ushtruar veprimtarinë e tij në zbatim të detyrimeve që rrjedhin nga zbatimi i ligjit nr. 9049, datë. 10.04.2003 “Për deklarimin dhe Kontrollin e Pasurive, të detyrimeve financiare të të zgjedhurve dhe të disa nëpunësve publikë” si dhe parandalimit dhe goditjes se korrupsionit në sektorin publik e privat nëpërmjet hetimit administrativ të sinjalizimit të brendshëm e të jashtëm dhe mbrojtjes së individëve që sinjalizojnë për veprime dhe praktika të dyshuara të korrupsioni.

II. Karakteristika kryesore të performancës së shpenzimeve
Në fund të 8 mujorit  2021, situata në lidhje me realizimin e shpenzimeve të buxhetit, krahasuar me planin e periudhes, sipas të dhënave të paraqitura në raportin e monitorimit nga ILDKPKI, paraqitet si më poshte:

                                                                                           


                  në 000/ lekë
	
	Emërtimi
	Plani 8 M  2021
	Fakti  8 M 2021
	% e realizimit

	1.
	Shpenzime personeli
	80 960
	75 350.9
	93%

	2.
	Shpenzime të tjera korrente
	27 669.52
	17 921.81
	64.7%

	3.
	Shpenzime Kapitale (F.brendsh)
	3 000
	1 275
	42.5%

	
	
	
	
	

	
	TOTALI
	111 629.52
	94 547
	84.69


Ndërsa realizimi i shpenzimeve të programit paraqitet si më poshtë:

                                                                                                                                          në 000/ lekë

	
	Emërtimi
	Plani 8 M 2021
	Fakti  8 M  2021
	% e realizimit

	
	
	Korrente 
	Investime
	Korrente
	Investime
	Korrente
	Investime

	1.
	Planifikim menaxhim administrim
	108 629.52
	3 000
	93 272.7
	1 275
	85.5%
	42.5%

	
	            
	
	
	
	
	
	


Pra siç shikohet nga të dhënat e tabelës së mësipërme plani i shpenzimeve të buxhetit me financim të brendshem në total për këtë institucion per 8 Mujorin 2021, është realizuar në masën 84.7% të planit 8 mujor. Ndërsa shpenzimet korrente janë realizuar në masën 85.5% të planit 8 mujor, shpenzimet për investime janë realizuar në masën 42.5%. 
Sipas shpjegimeve të paraqitura në relacionin shpjegues, fondi i pagave dhe sigurimeve shoqërore është realizuar për numrin faktik të punonjësve prej 70 punonjesish, që është edhe numri i planifikuar.
Fondi për shpenzime në zërin Mallra e Shërbime është realizuar për rreth 79.6% te planifikimit vjetor.

Gjatë 8 mujorit 2021, në realizimin e shpenzimeve operative, Inspektoriati i Lartë është mbështetur në një shpërndarje sa më racionale të kërkesave të cilat lidhen me:

1. Realizimin e shpenzimeve të detyrueshme si energji elektrike, ujë shërbime postare e telefonike, në funksion të një veprimtarie normale institucionale .

2. Realizimin e shpenzimeve për blerje materiale e shërbime, sipas nevojave konkrete, për krijimin e kushteve të një aktiviteti normal institucional.

3. Verifikimin dhe hetimin administrativ të interesave private të zyrtarëve brenda vendit.

4. Forcimin e bashkëpunimit dhe mbështetjes ndaj shoqërisë civile, medias dhe publikut të gjerë për informacionet e dhëna për rastet e denoncimit të shkeljes së ligjit për deklarimin e interesave private pasurore, si dhe për rastet e identifikimit të konfliktit të interesave dhe abuzimin me pushtetin për shkak të përfitimeve jo ligjore për zyrtarët dhe personat e lidhur me ta. 

Me fondet e buxhetit te 8 mujorit 2021 ky institucion ka realizuar produktet e planifikuara si me poshte:
· Deklarata pasurie te kontrolluara

· Blerje pajisje elektronike

· Blerje Sistem Audio prezantimi
III.  Informacion mbi volumin dhe madhësinë e ndryshimit të buxhetit
Per ILDKPKI gjate 8 mujorit 2021, situata në lidhje me ndryshimet në planifikim gjatë kësaj periudhe, paraqitet në tabelën e mëposhtme:

      në 000/ lekë
	Programet
	Buxheti fillestar 2021
	Buxheti me ndryshime
	Diferenca

	
	(1)
	(2)
	(3=2-1)

	Planifikim menaxhim administrim
	     156 600
	        157 100
	       500


Ndryshimi i planit të vitit 2021 gjate 8 mujorit 2021, përfaqëson ndryshimet e planit per shkak të akordimit te fondeve per  përdorimin e fondit te veçantë si edhe per shperblimin e menjehershem te funksionareve qe largohen nga funksioni.

Krahasimi i të dhënave faktike, të raportit të institucionit me të dhënat e thesarit, per të njejtën periudhë raportuese.

                                                                                                           në 000/ lekë
	Programet
	Shpenzime korente
	Shpenzime kapitale
	Totali i shpenzimeve

	
	ILDKPKI
	Thesari
	Dif.
	ILDKP
	Thesari
	Dif.In-Thesari
	ILDKP
	Thesari
	Dif.

	Planifikim menaxhim administrim
	17 921.8
	17 921.8
	
	1 275
	1 275
	
	94 547
	94 547
	


IV. Komente dhe rekomandime

· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Lidhur me përmbajtjen e raportit të monitorimit të paraqitur vemë në dukje se ky raport përmban vetëm relacionin shpjegues dhe mungojnë anekset perkatëse sipas përcaktimeve  në Udhëzim, përkatësisht:

1. Aneksi 1 “Raporti i Shpenzimeve sipas Programit”.

2. Aneksi 2 “Raporti i shpenzimeve te programit sipas artikujve buxhetore”

3. Aneksi 3 “Raporti permbledhes i realizimit te treguesve te performances/produkteve te programit”
4. Aneksi 4 “Raporti i realizimit te objektivave te politikes se programit”

5. Aneksi 5 “Projektet e investimeve me financim te brendshem dhe me financim te huaj”.
V. Publikimi. 
Raporti i Monitorimit për  8  mujorin e vitit 2021, është publikuar në faqen zyrtare të ILDKPKI.
Linku: https://www.ildkpki.al/buxheti-i-inspektoratit-te-larte-2/
